CELEX: 62014TN0240
Language: da
Date: 2014-04-22 00:00:00
Title: Sag T-240/14 P: Appel iværksat den 22. april 2014 af Jean-Pierre Bodson m.fl. til prøvelse af Personalerettens dom af 12. februar 2014 i sag F-73/12, Bodson m.fl. mod EIB

14.7.2014   
            
            
               DA
            
            
               Den Europæiske Unions Tidende
            
            
               C 223/17
            
         Appel iværksat den 22. april 2014 af Jean-Pierre Bodson m.fl. til prøvelse af Personalerettens dom af 12. februar 2014 i sag F-73/12, Bodson m.fl. mod EIB
   (Sag T-240/14 P)
   2014/C 223/22
   Processprog: fransk
   
      Parter
   
   
      Appellanter: Jean-Pierre Bodson (Luxembourg, Luxembourg), Dalila Bundy (Cosnes-et-Romain, Frankrig), Didier Dulieu (Roussy-le-Village, Frankrig), Marie-Christel Heger (Nospelt, Luxembourg), Evangelos Kourgias (Senningerberg, Luxembourg), Manuel Sutil (Luxembourg), Patrick Vanhoudt (Gonderange, Luxembourg) og Henry von Blumenthal (Bergem, Luxembourg) (ved advokat L. Levi)
   
      Den anden part i appelsagen: Den Europæiske Investeringsbank
   
      Appellanternes påstande
   
   
               —
            
            
               Retten for EU-personalesagers dom af 12. februar 2014 i sag F-73/12 ophæves.
            
         
               —
            
            
               Følgelig gives der appellanterne medhold i deres påstande i første instans, og i overensstemmelse hermed:
               
                           —
                        
                        
                           annulleres afgørelserne om på appellanterne at anvende bestyrelsen for EIB’s afgørelse af 13. december 2011, hvorved der fastsættes en lønstigning begrænset til 2,8 % og direktionen for EIB’s afgørelse af 14. februar 2012 om at benytte en meritskala, der medfører et løntab på 1 %, hvilke afgørelser er indeholdt i lønsedlerne for april 2012, ligesom de afgørelser, der er indeholdt i tidligere lønsedler, annulleres i samme udstrækning.
                        
                     
                           —
                        
                        
                           følgelig
                           
                                       —
                                    
                                    
                                       tilpligtes appelindstævnte at betale den forskel i vederlag, der følger af anvendelsen af ovennævnte afgørelser truffet af henholdsvis EIB’s bestyrelse den 13. december 2011 og EIB’s direktion den 14. februar 2012 i stedet for anvendelsen af den tidligere gældende vederlagsordning. Denne lønforskel tillægges morarenter med virkning fra den 12. april 2012 og derefter den 12. i hver måned, indtil fuld betaling sker, idet disse renter fastsættes til ECB’s rentesats forhøjet med 3 point.
                                    
                                 
                                       —
                                    
                                    
                                       tilpligtes appelindstævnte at betale erstatning for det tab, som appellanterne har lidt som følge af tabet af købekraft, idet dette tab foreløbigt og efter ret og billighed er opgjort til 1,5 % af hver appellants månedsløn.
                                    
                                 
                     
                           —
                        
                        
                           Den Europæiske Investeringsbank tilpligtes at betale sagens omkostninger.
                        
                     
         
               —
            
            
               Den Europæiske Investeringsbank tilpligtes at betale sagens omkostninger i begge instanser.
            
         
      Anbringender og væsentligste argumenter
   
   Til støtte for appellen har appellanterne fremført fire anbringender.
   
               1.
            
            
               Første anbringende vedrører tilsidesættelse af et kontraktmæssigt ansættelsesforholds og et vedtægtsmæssigt ansættelsesforholds forskellige karakter, tilsidesættelse af de grundlæggende vilkår for ansættelsesforholdet og tilsidesættelse af aftalememorandummets retlige status.
            
         
               2.
            
            
               Andet anbringende vedrører en selvmodsigelse i Personalerettens dom og urigtig gengivelse af sagsakterne.
            
         
               3.
            
            
               Tredje anbringende vedrører tilsidesættelse af retssikkerhedsprincippet, af princippet om forbud mod tilbagevirkende kraft og af princippet om forudsigelighed, samt urigtig gengivelse af sagsakterne.
            
         
               4.
            
            
               Fjerde anbringende vedrører tilsidesættelse af kontrollen vedrørende et åbenbart urigtigt skøn og begrundelsespligten.